Мы махуэхэм
Дыгъэгъазэм и 16, щэбэт
Къэзахъстан Республикэм и лъэпкъ гуфIэгъуэщ — я къэралыгъуэм и махуэр ягъэлъапIэ. 1991 гъэм дыгъэгъазэм и 16-м Къэзахъ- станым и Совет Нэхъыщхьэм унафэ къищтащ ар СССР-м къыхэкIыу къэрал щхьэхуэ зэрыхъуам теухуауэ.
1899 гъэм Инджылызым щыщ Эдвардс Альфред «Милан» футбол клубыр къызэригъэпэщащ. Абы я япэ капитану щытащ Килпинг Герберт. Футболистхэм я фащэр зыхуэдэнур къэзыгупсысауэ щытар аращ.
1931 гъэм Москва «Ромэн» цы- джан театрыр къыщызэIуахащ. Нэхъапэм ар театр-студиеу лажьэу щытауэ аращ.
1946 гъэм Диор Кристиан Париж къыщызэIуихащ щыгъынхэр щад, ахэр щагъэлъагъуэ унэ.
Мысырым нэгъуэщI къэрал IуэхухэмкIэ и министру, премьер-министру щыта Мэхьмуд (Хьэхъу) Февзи къызэралъхурэ илъэси 127-рэ ирокъу.
Совет дзэ къулыкъущIэ цIэрыIуэ, армэм и генерал, Совет Союзым и ЛIыхъужь Ватутин Николай къызэралъхурэ илъэси 116-рэ ирокъу.
Совет композитор, пианист, СССР-м и цIыхубэ артист Свиридов Георгий къызэралъхурэ илъэси 102-рэ ирокъу.
ТхакIуэ, драматург, щIэныгъэлI, УФ-м гъуазджэхэмкIэ щIыхь зиIэ и лэжьакIуэ Шортэн Аскэрбий къызэралъхурэ илъэси 101-рэ ирокъу.
КъБР-м щIыхь зиIэ и артисткэ Кушмэзокъуэ Iэсият къыщалъхуа махуэщ.
Совет композитор, пианист, жылагъуэ лэжьакIуэ, СССР-м и цIыхубэ артист, Лениным и саугъэтыр, СССР-м, УФ-м я Къэрал саугъэтхэр зрата Щедрин Родион и ныбжьыр илъэс 85-рэ ирокъу.
Совет актрисэ, режиссёр, УФ-м и цIыхубэ артисткэ Дружининэ Светланэ и ныбжьыр илъэс 82-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 6 — 9, жэщым 1 градус щыхъунущ.
Дыгъэгъазэм и 17, тхьэмахуэ
Урысейм IэщэкIэ ЗэщIэузэда и Къарухэм стратегие мыхьэнэ зиIэ я ракетэдзэхэм я махуэщ. Ракетэдзэхэр къызэгъэпэщыным теухуа унафэр СССР-м и Правительствэм 1959 гъэм дыгъэгъазэм и 17-м къыдигъэкIауэ щытащ, РВСН-м и махуэр ягъэлъапIэ 2006 гъэм къыщыщIэдзауэ.
Урысейм и Къэрал фельдъегер къулыкъум и лэжьакIуэхэм я махуэщ. Къэрал мыхьэнэшхуэ зиIэ тхылъхэр, дэфторхэр IуэхущIапIэ зэхуэмыдэхэм яIэрызыгъэхьэ а къулыкъум и тхыдэр жыжьэ къыщожьэ. Урысей император Павел Езанэм къэралым и унафэр 1796 гъэм и щэкIуэгъуэм IэщIыхьа нэужь ищIа япэ унафэхэм ящыщщ фельдъегер IэнатIэр къызэгъэщыным теухуауэ а гъэм дыгъэгъазэм и 17-м Iэ зыщIидзар.
Белорус кином и махуэщ
Къэзахъстаным щагъэлъапIэ энергетикым и махуэр
1903 гъэм «Авиацэм и адэу» къалъытэ, США-м щыщ Райт зэкъуэшхэу Уилбуррэ Орвиллрэ ягъэунэхуащ жьым нэхърэ нэхъ хьэлъэ кхъухьлъатэр уэгум зэритыр.
1995 гъэм хахащ УФ-м и Къэрал Думэм и етIуанэ зэхуэсыгъуэм и депутатхэр.
Нэмыцэ композитор, пианист, дирижёр щэджащэ Людвиг Ван Бетховен къызэралъхурэ илъэс 247-рэ ирокъу.
Совет усакIуэ, СССР-ми УФ-ми я Къэрал саугъэтхэм я лауреат Ваншенкин Константин къызэралъхурэ илъэс 92-рэ ирокъу.
Норвегием щыщ щIэныгъэлI, Кавказым щыпсэу лъэпкъхэм я бзэхэр зыджу щыта Фогт Ганс къызэралъху-рэ илъэси 115-рэ ирокъу.
Театрымрэ киномрэ я актёр, СССР-м и цIыхубэ артист, УФ-м и Къэрал саугъэтыр тIэунейрэ зыхуагъэфэща, «Хэкум и пащхьэ щиIэ фIыщIэхэм папщIэ» орденым и нагъыщэ псори зрата Броневой Леонид къызэралъхурэ илъэс 89-рэ ирокъу.
Къэрал лэжьакIуэ, адыгэхэм я деж печатым зэрызыщиужьам и къэ- хутакIуэ, УФ-м щэнхабзэмкIэ щIыхь зиIэ и лэжьакIуэ, АР-м щIыхь зиIэ и журналист ХъуакIуэ Заур и ныбжьыр илъэс 81-рэ ирокъу.
Техникэ щIэныгъэхэм я доктор, профессор, РАЕН-м и академик, къэрал лэжьакIуэ Шыхъуэстэн Абдулхьэмид и ныбжьыр илъэс 71-рэ ирокъу.
УэрэджыIакIуэ цIэрыIуэ, КъБР-м, Адыгейм, КъШР-м, Ингушым, Осетие Ищхъэрэ — Аланием я цIыхубэ артист Нэхущ Чэрим и ныбжьыр илъэс 47-рэ ирокъу.
Теленэтынхэр езыгъэкIуэкI, актрисэ «Дуней псом щынэхъ дахэ пщащэ» зэпеуэм 2002 гъэм щытекIуа Фёдоровэ Оксанэ и ныбжьыр илъэс 40 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 5 — 6, жэщым градуси 3 щыхъунущ.
Дыгъэгъазэм и 18, блыщхьэ
Iэпхъуэшапхъуэу псэум и дуней-псо махуэщ. ООН-м и Ассамблее Нэхъыщхьэм 1990 гъэм дыгъэгъа- зэм и 18-м унафэ къищтащ Iэпхъуэшэпхъуэн хуейуэ къызыхудэкIа дэтхэнэ зы лэжьакIуэми абы и унагъуэм исхэми я хуитыныгъэхэр хъумэным, абыхэм къащхьэщыжыным теухуа унафэм.
Урысейм къэрал кIуэцI IуэхухэмкIэ и органхэм езыхэм я шынагъуэншагъэмкIэ и къудамэхэм я махуэщ
Урысейм и ЗАГС IуэхущIапIэхэм я лэжьакIуэхэм я махуэщ
Хьэрыпыбзэм и махуэщ
Молдовэм и полицэм и лэжьакIуэм и махуэщ
1865 гъэм США-м и Конституцэм 13-нэ зэгъэзэхуэжыныгъэр халъхьащ. Абы пщылIыгъэр щымыIэж ищIырт.
СССР-м и цIыхубэ артист, Социалист Лэжьыгъэм и ЛIыхъужь Нику-лин Юрий къызэралъхурэ илъэс 96-рэ ирокъу.
Медицинэ щIэныгъэхэм я доктор, КъБКъУ-м и профессор Жамборэ Хьэсэнбий и ныбжьыр илъэс 87-рэ ирокъу.
Режиссёр, сурэтыщI, теленэтынхэр езыгъэкIуэкIыу, Урысей телевиденэм и академием и академикыу, «Сыт? Дэнэ? Дапщэщ?» нэтын цIэрыIуэм и къызэгъэпэщакIуэу щыта Ворошилов Владимир къызэралъхурэ илъэс 87-рэ ирокъу.
Медицинэ щIэныгъэхэм я доктор, КъБКъУ-м и профессору щыта Къущхьэбий Виктор къызэралъхурэ илъэс 86-рэ ирокъу.
КъБР-м и цIыхубэ сурэтыщI, Урысейм ХудожествэхэмкIэ и Академием, Испанием и сурэтыщIхэм я академием, ЩIДАА-м я академик КIыщ Мухьэдин и ныбжьыр илъэс 78-рэ ирокъу.
Политик, жылагъуэ лэжьакIуэ, физико-математикэ щIэныгъэхэм я доктор, профессор, РАЕН-м и академик, УФ-мрэ КъБР-мрэ щIэныгъэмкIэ щIыхь зиIэ и лэжьакIуэ, КъБР-м и Къэрал саугъэтым и лауреат Федченкэ Людмилэ къыщалъхуа махуэщ.
Америкэм щыщ кинорежиссёр, сценарист цIэрыIуэ, продюсер, «Оскар» саугъэтыр щэнейрэ зыхуагъэфэща Спилберг Стивен и ныбжьыр илъэс 71-рэ ирокъу.
Экономикэ щIэныгъэхэм я кандидат, «Линкор» дунейпсо компанием и генеральнэ унафэщIым и къуэдзэ Щоджэн Iэуес и ныбжьыр илъэс 59-рэ ирокъу.
Америкэ актёр, продюсер, «Оскар» саугъэтыр зрата Питт Брэд и ныбжьыр илъэс 54-рэ ирокъу.
Тележурналист, егъэджакIуэ Щоджэн Мурат и ныбжьыр илъэс 32-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 5 — 8, жэщым градуси 3 щыхъунущ.
